Εθισμός από το διαδίκτυο σε μαθητές Ε’ και Στ’ δημοτικού: Απόψεις και αντιλήψεις εκπαιδευτικών πρωτοβάθμιας εκπαίδευσης
Creators: name: Ανδρονικίδου, Ελισάβετ Ιωάννη
Publisher: name: Aristotle University of Thessaloniki
Year: 2022
Subjects: Διαδίκτυο
Εξάρτηση
Μαθητές
Internet
Addiction
Students

description: Η εξάρτηση από το διαδίκτυο αποτελεί ένα πολυπαραγοντικό φαινόμενο το οποίο επηρεάζει πολυεπίπεδα το άτομο το οποίο παρουσιάζει τη συγκεκριμένη συμπεριφορά. Η προβληματική χρήση του διαδικτύου φαίνεται πως αφορά πλέον όλο και νεότερες ηλικίες με αποτέλεσμα να κρίνεται σημαντική η έρευνα και στην προεφηβική ηλικιακή ομάδα. Σκοπός, λοιπόν, της παρούσας έρευνας είναι αρχικά να διερευνηθεί, πάντα μέσα από την σκοπιά των εκπαιδευτικών, η σχέση των μαθητών Ε’ και Στ’ δημοτικού με το διαδίκτυο, και στη συνέχεια, η επιρροή ή μη της εξ αποστάσεως εκπαίδευσης, που αποτελεί μια καινούρια παράμετρο στο υπό μελέτη φαινόμενο λόγω της έξαρσης της πανδημίας σε παγκόσμιο επίπεδο τα τελευταία χρόνια. Επίσης, στόχο της έρευνας αποτελεί η διερεύνηση του ρόλου που διαδραματίζει το οικογενειακό υποστηρικτικό περιβάλλον στη σχέση που αναπτύσσει το παιδί με το διαδίκτυο αλλά και ο βαθμός ετοιμότητας των εκπαιδευτικών στην αντιμετώπιση περιστατικών μαθητών που παρουσιάζουν συμπτώματα εθισμού στο διαδίκτυο. Απώτερος σκοπός είναι να αναδειχθούν μέσα από την οπτική γωνία των εκπαιδευτικών οι ανάγκες των μαθητών αλλά και των ίδιων των εκπαιδευτικών με στόχο την βελτίωση των συνθηκών στα σχολεία της χώρας. Για την μελέτη των ερωτημάτων αυτών κρίθηκε σκόπιμο να διενεργηθεί ποιοτική έρευνα σε εκπαιδευτικούς Πρωτοβάθμιας εκπαίδευσης, έτσι ώστε να αναδειχθούν οι επιμέρους θεματικές μέσα από τις απόψεις και τις αντιλήψεις των ίδιων που έρχονται αντιμέτωποι με το φαινόμενο αυτό. Στην έρευνα συμμετείχαν 12 εκπαιδευτικοί από διάφορα σχολεία της χώρας, μεταξύ των οποίων ήταν 9 γυναίκες και 3 άντρες. Η μέθοδος που ακολουθήθηκε είναι η ανάλυση περιεχομένου μέσα από υποδομημένες συνεντεύξεις. Τέλος, παρουσιάζονται ορισμένα συμπεράσματα που προκύπτουν από την ανάλυση των δεδομένων και προτάσεις για μελλοντικές έρευνες
description: Dependence on internet is a multifactorial phenomenon that affects in a multifaceted way each person that has this kind of behaviour. The problematic use of internet seems to affect increasingly younger ages and, as a result, it seems important to analyse the preadolescence age more. The aim of this survey is, firstly, to canvass, from the teacher’s viewpoint, the relationship between students of fifth and sixth grade and the internet, and in addition, the possible affect of the e- learning procedure, which is a new parameter due to the spread of the pandemic globally the past few years. Moreover, one of the goals of this survey is to underline the important role of the family supportive relationship network between the relationship of the minor and the internet and the grade of readiness of teachers to deal with circumstances of internet addiction symptoms to their students. The purpose is to point out, from the teacher’s point of view, the needs of the students and teachers in order to improve the condition in schools around the country. Qualitive survey was chosen in order to investigate the aforementioned questions on teachers of First degree education so as to focus on their aspects and concepts among this phenomenon. In this survey 12 teachers participated from various schools among the country, from which 9 are women and 3 men. The chosen method of the survey is content analysis with semi- fractured interviews. Lastly, we display the results of the survey together with suggestions for future investigation
description: Σε συνεργασία με το τμήμα Νομικής του Πανεπιστημίου Λευκωσίας